**Príloha č. 3: Základné podmienky pre zabezpečenie požiarnej ochrany**

(Príloha č. 3 Výzvy na predkladanie cenových ponúk je zároveň Prílohou č. 3 Rámcovej dohody o zhotovení diela)

**Zákazka:** Obnova náteru na stožiaroch trakčného vedenia

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Základné podmienky pre zabezpečenie požiarnej ochrany**

1. Zhotoviteľ je povinný pri zhotovení diela zabezpečiť dodržiavanie predpisov o požiarnej ochrane, plniť z nich vyplývajúce príkazy, zákazky a pokyny a to svojimi zamestnancami ako aj osobami, ktoré sa s jeho súhlasom zdržujú alebo vykonávajú činnosti v dotknutých priestoroch a vykonávať pravidelnú kontrolu ich plnenia.

2. Objednávateľ je oprávnený vykonávať kontroly dodržiavania predpisov o požiarnej ochrane v dotknutých priestoroch zhotovenia diela, pričom v prípade podozrenia na možnosť vzniku požiaru, alebo ohrozenia života alebo zdravia osôb alebo škôd na majetku okamžite upozorňuje Zhotoviteľa na povinnosť vykonať nápravu, resp. v prípade mimoriadnych situácií vykonáva potrebné opatrenia na zamedzenie ohrozenia. Týmto nie sú dotknuté oprávnenia orgánov štátneho odborného dozoru požiarnej ochrany dané všeobecne záväznými právnymi predpismi. Zhotoviteľ zodpovedá za škody, ktoré vzniknú nedodržaním osobitných predpisov o požiarnej ochrane.

3. Zhotoviteľ je povinný zabezpečiť vykonávanie pravidelnej kontroly stavu všetkých technických a technologických zariadení z hľadiska požiarnej ochrany (napr. montážna autoplošina a pod.), ktoré sú v jeho vlastníctve a ktoré so súhlasom Objednávateľa používa v dotknutých priestoroch zhotovenia diela. Táto povinnosť sa týka i všetkých prenosných a obdobných drobných elektrických, plynových a iných zariadení.

4. Zhotoviteľ je povinný bezodkladne oznámiť Objednávateľovi každý požiar, ktorý vznikol v dotknutých priestoroch zhotovenia diela.

5. Zhotoviteľ je povinný dôsledne dodržiavať predpisy požiarnej ochrany najmä pri manipulácii a skladovaní horľavých kvapalín a materiálov (napr. farieb, riedidiel a pod.) v dotknutých priestoroch zhotovenia diela.

6. Zhotoviteľ je povinný zabezpečovať odbornú prípravu a školenie o požiarnej ochrane pre svojich zamestnancov, ktorí sa podieľajú na zhotovení diela a v prípade potreby i pre osoby, ktoré sa zdržujú s jeho súhlasom v dotknutých priestoroch alebo tam vykonávajú činnosti.

7. Zhotoviteľ je povinný v dotknutých priestoroch pri zhotovení diela udržiavať trvale voľné núdzové východy, únikové a zásahové cesty, nástupné plochy a prístupy k nim, ako aj prístup k elektrickým rozvodným zariadeniam, uzáverom vody, plynu a ostatným energetickým a podobným médiám, hasiacim prístrojom, hydrantom, ďalším vecným prostriedkom požiarnej ochrany a pod.

8. Zhotoviteľ je pri zhotovení diela povinný plniť ďalšie povinnosti vyplývajúce z osobitných predpisov podľa platnej legislatívy Slovenskej republiky týkajúcich sa požiarnej ochrany a tiež v primeranom rozsahu povinnosti vyplývajúce z požiarneho štatútu a ďalších vnútroorganizačných smerníc Objednávateľa.

**Uchádzač svojim podpisom potvrdzuje, že sa zo základnými podmienkami pre zabezpečenie požiarnej ochrany oboznámil a zaväzuje sa ich pri zhotovení diela dodržiavať.**

V (miesto) ..........................., dňa (dátum) ...................................

............................................................................

Meno, priezvisko a podpis osoby za uchádzača

(pečiatka organizácie)